cyanic-selkie/wikianc huggingface dataset:
Էմմի Նյոթեր
Աճող և նվազող շղթաների պայմաններ
Այսպիսի շղթաների պայմանների կիրառումներից մեկը նյոթերյան ինդուկցիան է, որը մաթեմատիկական ինդուկցիայի ընդանրացումն է։ Այն հաճախ օգտագործվում է կրճատելու համար օբյեկտների համախմբի վերաբերյալ ընդհանուր պնդումները մինչև հավաքածուի հատուկ օբյեկտների վերաբերյալ պնդումների։ Ենթադրենք, որ S-ը մասնակի կարգավորված բազմություն է։ S-ի օբյեկտների մասին պնդումը հաստատելու ճանապարհներից մեկը ընդունելն է հակադարձ պնդմանը բավարարող օրինակի գոյությունը և և արտածել հակասությունը՝ այդպիսով ապացուցելով սկզբնական պնդման հակադիրքը (contrapositive)։ Նյոթերյան ինդուկցիայի սկզբնական պայմանն այն է, որ S-ի ամեն ոչ դատակ ենթաբազմություն պարունակում է նվազագույն տարր, նվազագույն հակադարձ պնդման օրինակ։ Սկզբնական պնդումն ապացուցելու համար, այսպիսով, բավական է ապացուցել ավելի թույլ պնդում. ամեն հակադարձ պնդման օրինակի համար գոյություն ունի ավելի փոքր հակադարձ պնդման օրինակ։
Կոմուտատիվ օղակներ, իդեալներ, մոդուլներ
Նյոթերի Idealtheorie in Ringbereichen (Իդեալների տեսությունը օղակների տիրույթներում, 1921) աշխատությունը ընդհանուր կոմուտատիվ օղակների տեսության հիմքն է, և տալիս է կոմուտատիվ օղակների առաջին ընդհանուր սահմանումներից մեկը ։ Մինչ այդ աշխատությունը կոմուտատիվ հանրահաշվի արդյունքների մեծ մասը սահմանափակվում էր կոմուտատիվ օղակների հատուկ օրինակներով՝ ինչպես դաշտերի բազմանդամային օղակները կամ հանրահաշվական ամբողջ թվերի օղակները։ Նյոթերը ցույց տվեց, որ իդեալների դեպքում աճող շղթայի պայմանին բավարարող օղակում ամեն իդեալի գեներացիան վերջավոր է։ 1943 թվականին ֆրանսիացի մաթեմատիկոս Կլոդ Շևալյեն այդ հատկությունը նկարագրելու համար հորինեց Նյոթերյան օղակ հասկացությունը ։ Նյոթերի 1921 թվականի աշխատության կարևոր արդյունքը Լասկեր-Նյոթերի թեորեմն է, որն ընդլայնում է բազմանդամային օղակների իդեալների պրիմարային վերլուծության մասին Լասկերի թեորեմը բոլոր Նյոթերյանների համար։ Լասկեր-Նյոթերի թեորեմը կարելի է դիտարկել որպես թվաբանության հիմնական թեորեմի ընդհանրացում, որը պնդում է, որ ցանկացած դրական ամբողջ թիվ կարելի է արտահայտել պարզ թվերի արտադրյալի տեսքով, և որ այդ վերլուծությունը միակն է։
Նյոթերի Abstrakter Aufbau der Idealtheorie in algebraischen Zahl- und Funktionenkörpern (Իդեալների տեսության աբստրակտ կառուցվածքը հանրահաշվական թվերում և ֆունկցիոնալ դաշտերում, 1927) աշխատանքը բնութագրում է օղակներ, որոնցում իդեալները եզակիորեն վերլուծվում են պարզ իդեալների, ինչպես Դեդեկինդի օղակները։ Դրանք ինտեգրալ օղակներ են, որոնք Նյոթերյան են, 0 կամ 1 չափանի, և ամբողջ տարրերը փակվում են իրենց առնչությունների տարրերի վրա։ Այս աշխատանքը պարունակում է նաև իզոմորֆիզմի թեորեմները, որոնք նկարագրում են հիմնական բնական իզոմորֆիզմներ, և այլ արդյունքներ Նյոթերյանի և Արթինյան մոդուլների մասին։
Բացառման տեսություն
1923-1924 թվականներին Նյոթերն իր իդեալների տեսությունը կիրառեց բացառման տեսության վրա (ձևակերպումը նա վերագրում էր իր ուսանողին՝ Կուրտ Հենցելտին)` ցույց տալով, որ բազմանդամների վերլուծության մասին հիմնական թեորեմները կարելի է ուղղակիորեն տեղափոխել: Ավանդաբար բացառման տեսությունը բազմանդամների հավասարումների համակարգից բացառում է մեկ կամ մի քանի փոփոխականներ՝ սովորաբար ռեզուլտանտների (արտադրույթ) եղանակով։ Օրինակ, հավասարումների համակարգը հաճախ կարելի է գրել M մատրիցի (բաց թողնելով x փոփոխականը) և v վեկտորի (որն ունի միայն x-ի տարբեր աստիճաններ) զրոյի հավասար արտադրյալի տեսքով՝ M•v = 0: Այսպիսով, M մատրիցի դետերմինանտը պետք է զրո լինի՝ տալով մի նոր հավասարում, որում x փոփոխականը բացառվել է։
Վերջավոր խմբերի ինվարիանտության տեսություն
Վերջավոր բազիսով խնդրի այնպիսի տեխնիկաները, ինչպես Հիլբերտի օրիգինալ ոչ կառուցողական լուծումն է, չեն կարող օգտագործվել խմբի գործողությունների ինվարիանտների մասին քանակական տեղեկություն տալու համար, բացի այդ, նրանք չեն կարող կիրառվել ամբողջ խմբի գործողությունների համար։ 1915 թվականի իր հոդվածում Նյոթերը գտավ վերջավոր բազիսով խնդրի լուծումը G ձևափոխությունների վերջավոր խմբի համար, որն ազդում է վերջավոր չափայնությամբ վեկտորական տարածությունում բնութագրական զրոյով դաշտի վրա։ Նրա լուծումը ցույց տվեց, որ ինվարիանտների օղակը գեներացվում է հոմոգեն ինվարիանտներով, որոնց աստիճանը փոքր կամ հավասար է վերջավոր խմբի կարգավորվածությանը. այն կոչվում է Նյոթերի սահման։ Նյոթերի հոդվածում տրվում է Նյոթերի սահմանի երկու ապացույց, որոնցից յուրաքանչյուրը նաև աշխատում է, երբ դաշտի բնութագրականը փոխադարձ պարզ է G խմբի |G| կարգավորվածության ֆակտորիալի՝ |G|!-ի հանդեպ։ Գեներատորների թիվը պետք է բավարարի Նյոթերի սահմանին, երբ դաշտի բնութագրականը բաժանում է |G|-ն, սակայն Նյոթերն ի վիճակի չեղավ որոշելու՝ արդյոք այդ սահմանը ճիշտ է, երբ դաշտի բնութագրականը բաժանում է ոչ թե |G|-ն, այլ |G|! –ն։ Այս սահմանի սխալ կամ ճիշտ լինելը շատ տարիներ չլուծվող խնդիր էր, կոչվում էր «Նյոթերի բացակ» (Noether's gap)։ Այն վերջիվերջո միմյանցից անկախ լուծեցին Ֆլայշմանը (Fleischmann) 2000 թվականին և Ֆոգարին՝ 2001-ին։ Երկուսն էլ ցույց տվեցին, որ սահմանը ճիշտ է մնում:
Իր 1926 թվականի հոդվածում Նյոթերն ընդլայնում է Հիլբերտի թեորեմը որևէ դաշտի վրա վերջավոր խմբի ներկայացումների համար. նոր դեպքը, որը չէր բխում Հիլբերտի աշխատանքից, այն էր, որ դաշտի բնութագրականը բաժանում է խմբի կարգավորվածությունը։ Նյոթերի արդյունքը ավելի ուշ բոլոր ռեդուկտիվ խմբերի համար ընդլայնում է Ուիլյամ Հաբուշը (William Haboush) իր Հաբուշի թեորեմով: Այս հոդվածում Նյոթերը նաև ներկայացնում է Նյոթերի նորմավորման լեմման՝ ցույց տալով, որ A վերջավոր գեներացված տիրույթը k դաշտի վրա ունի հանրահաշվական անկախ տարրերի այնպիսի x1, ..., xn բազմություն, որ A-ն ամբողջ տարր է k[x1, ..., xn]-ի վրա։
Ներդրումները տոպոլոգիայում
Ինչպես մահախոսականներում նշում են Պավել Ալեքսանդրովը և Հերման Վեյլը, Նյոթերի ներդրումները տոպոլոգիայում ցույց են տալիս նրա գաղափարների առատությունը և թե ինչպես նրա կռահումները կարող են ձևափոխել մաթեմատիկայի ամբողջական ոլորտներ։ Տոպոլոգիայում մաթեմատիկոսներն ուսումնասիրում են օբյեկտների հատկություններ, որոնք ինվարիանտ են մնում դեֆորմացիաների դեպքում, ինչպես օրինակ օբյեկտների կապակցվածությունը։ Տարածված կատակ կա, որ տոպոլոգիստը չի կարողանում տարբերել օղաբլիթը սուրճի բաժակից, քանի որ նրանք անընդհատաբար մեկը մյուսի են վերածվում։
Նյոթերին են վերագրվում հիմնարար գաղափարներ, որոնք հանգեցրին հանրահաշվական տոպոլոգիայի մշակմանը ավելի վաղ ձևավորված կոմբինատորային տոպոլոգիայից, հատկապես հոմոլոգ խմբերի գաղափարը: Ըստ Ալեքսանդրովի դիտարկման, Նյոթերը 1926 և 1927 թվականների ամռանը հաճախել է Հայնց Հոպֆի դասախոսություններին, որտեղ հաճախ «խոր և նուրբ դիտարկումներ էր անում»: Ալեքսանդրովը շարունակում է, որ
Տոպոլոգիան հանրահաշվորեն ուսումնասիրելու Նյոթերի առաջարկը անմիջապես ընդունեցին Հոպֆը, Ալեքսանդրովը և մյուսները: Այն դարձավ Գյոթինգենի մաթեմատիկոսների ամենահաճախ քննարկվող թեմաներից մեկը ։ Նյոթերը նշում է, որ Բեթիի խմբի իր գաղափարը ավելի հեշտ է դարձնում հասկանալու Էյլեր-Պուանկարեի բանաձևը, իսկ այս թեմայով Հոպֆի աշխատությունը «կրում է Նյոթերի նշումների հետքը»: Նյոթերն իր տոպոլոգիայի վերաբերյալ մտքերը հիշատակում է միայն հարևանցիորեն՝ 1926 թվականի հրատարակության մեջ, որտեղ նա այն ներկայացնում է որպես խմբերի տեսության կիրառություն
Տոպոլոգիայի հանրահաշվական մոտեցումը Նյոթերից անկախ մշակվել է Ավստրիայում։ Վիեննայում 1926-1927 թվականներին դասախոսությունների ընթացքում Լեոպորդ Ֆիտորիսը սահմանում է հոմոլոգ խումբը, որը մշակել է Վալտեր Մայերը ։
Հիպերկոմպլեքս թվեր և ներկայացումների տեսություն
Հիպերկոմպլեքս թվերի և խմբերի ներկայացումների վերաբերյալ շատ աշխատանքներ արվել են տասնիներերդ դարում և քսաներորդ դարի սկզբին, սակայն մնացել են չմիավորված։ Նյոթերը համատեղել է այս արդյունքները և տվել խմբերի և հանրահաշիվների տեսության առաջին ընդհանուր պատկերացումը ։ Նա դասակարգել է ասոցիատիվ հանրահաշիվների տեսության կառուցվածքը և խմբերի ներկայացուցչական տեսությունը աճող շղթայի պայմաններին բավարարող մոդուլների և իդեալների միասնական թվաբանական տեսության մեջ։ Նյոթերի այս աշխատանքը հիմնարար կարևորություն ունի ժամանակակից հանրահաշվի մշակման համար ։
Ոչ կոմուտատիվ հանրահաշիվ
Հանրահաշվի ոլորտում Նյոթերը մի շարք այլ ներդրումներ էլ ունի։ Էմիլ Արթինի, Ռիչարդ Բրաուերի և Հելմուտ Հասսեի հետ նա հիմնադրել է կենտրոնական պարզ հանրահաշվի (անգլ․ Central simple algebra) տեսությունը:
Նյոթերի, Հասսեի և Ռիչարդ Բրաուերի բեղմնավոր հոդվածը վերաբերում է բաժանումով հանրահաշիվներին, որոնք այնպիսի հանրահաշվական համակարգեր են, որոնցում հնարավոր է բաժանման գործողությունը։ Նրանք երկու կարևոր թեորեմ ապացուցեցին. լոկալ-գլոբալ թեորեմը, որը պնդում է, որ եթե վերջավոր չափայնությամբ կենտրոնական բաժանումով հանրահաշիվը թվային դաշտում ամենուր լոկալ վերլուծվող է, ապա այն կարելի է վերլուծել գլոբալ, և դրանից արտածեցին իրենց Hauptsatz-ը («գլխավոր թեորեմը»). յուրաքանչյուր վերջավոր չափական կենտրոնական բաժանումով հանրահաշիվ հանրահաշվական թվային F դաշտում վերլուծելի է ցիկլիկ շրջանային ընդլայնման վրա։ Այս թեորեմները թույլ են տալիս դասակարգել բոլոր վերջավոր չափայնությամբ կենտրոնական բաժանումով հանրահաշիվները տրված թվային դաշտերում։ Նյոթերի հաջորդ հոդվածում որպես ավելի ընդհանուր թեորեմի հատուկ դեպք ցույց տրվեց, որ D բաժանումով հանրահաշվի բոլոր առավելագույն ենթադաշտերը վերլուծության դաշտեր են: Այս հոդվածում ընդգրկված է նաև Սկոլեմ-Նյոթերի թեորեմը, որ պնդում է, որ k դաշտի ընդլայնման ցանկացած երկու ներդրում k-ի վրա վերջավոր չափայնությամբ կենտրոնական պարզ հանրահաշվում համալուծ են։ Բրաուեր-Նյոթերի թեորեմը տալիս է կենտրոնական բաժանումով հանրահաշվի վերլուծվող դաշտերի բնութագիրը դաշտում։
Գնահատում և հիշատակ
Նյու Յորք Թայմս-ին ուղղված նամակում Ալբերտ Այնշտայնը գրում է.
1935 թվականի հունվարի 2-ին, մահից մի քանի ամիս առաջ մաթեմատիկոս Նորբերտ Վիները գրում է, որ
1964 թվականին արդի մաթեմատիկոսներին նվիրված Համաշխարհային ցուցահանդեսում Նյոթերը ժամանակակից աշխարհի մաթեմատիկոսների ցանկում ներկայացված միակ կինն էր ։
Ի հիշատակ Նյոթերի տարբեր գործունեություններ են ձեռնարկվել.
Արտաքին հղումներ
Կատեգորիա:Գերմանացի կին մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Գյոթինգենի համալսարան Կատեգորիա:Կին ֆիզիկոսներ Կատեգորիա:Կին մաթեմատիկոսներ Կատեգորիա:20-րդ դարի ֆիզիկոսներ Կատեգորիա:Կին գյուտարարներ Կատեգորիա:Քաղցկեղից մահացածներ Կատեգորիա:Գյոթինգենի համալսարանի շրջանավարտներ Կատեգորիա:Գերմանիայի հրեաներ Կատեգորիա:Հայդելբերգի համալսարանի շրջանավարտներ Կատեգորիա:Գերմանացի կին ֆիզիկոսներ
Քրիստիան IX
Քրիստիան IX կամ Քրիստիան Շլեզվիգ Հոլշտեյն Զոնդերբուրգ Գլյուքսբուրգցի (Christian 9, ), 1863 - 1906 թվականների Դանիայի թագավոր, որը սերում էր 1448 թվականից Դանիայում իշխող Օլդենբուրգներ արքայական տոհմի արական կրտսեր ճյուղից` Գլյուքսբուրգներ իշխանական տնից, և նա ի ծնե չի ժառանգել Դանիայի գահը, այլ գործող թագավոր Ֆրեդերիկ VII-ի անժառանգ լինելու և 1842 թվականին արքայադուստր Լուիզա Հեսսեն Կասելացու հետ բարեհաջող ամուսնության հետևանքով ։
Քրիստիան IX-ի գահ բարձրանալու հենց առաջին տարում` 1864 թվականին Շլեզվիգի երկրորդ պատերազմի արդյունքում Դանիան կորցրել է Շլեզվիգ, Հոլշտայն, Լաուենբուրգ դքսությունները։ Ինչի հետևանքով նա մեծ ժողովրդականություն չի վայելել իր կառավարման սկզբնական շրջանում։ Նրա կառավարման տարիներին շատ քաղաքական վեճեր են եղել, քանի որ Դանիան միայն 1849 թվականին էր դարձել սահմանադրական միապետություն և դեռևս վիճելի էր խորհրդարանի և իշխանության միջև հավասարակշռությունը։ Կառավարման վերջին տարիներին Քրիստիա IX-ի ժողովրդականությունն աստիճանաբար աճել է և նա դարձել է ազգային պատկերակ, հանձին իր գահակալության երկարատևության և նրա ցուցաբերած անձնական բարոյական բարձր չափանիշների։
Քրիստիանի և Լուիզայի ամուսնության ընթացքում ծնված վեց երեխաներն էլ ամուսնական կապերով միավորվել են Եվրոպայի թագավորական այլ ընտանիքների հետ։ Այդպիսով Քրիստիան IX-ը վաստակել է «Եվրոպայի աներ» (Father-in-law of Europe) մականունը։
Կենսագրություն
Քրիստաիանը ծնվել է 1818 թվականի ապրիլի 8-ին Գոթթորֆ պալատ-ամրոցում, Շլեզվիգ քաղաքից ոչ հեռու, Շլեզվիգ դքսությունում` որպես Շլեզվիգ-Հոլշտայնի Զոնդերբուրգ-Բեկ դքսական տոհմի Արքայազն Քրիստիան, Շլեզվիգ-Հոլշտայն-Զոնդերբուրգ-Բեկ դքսական տոհմը գլխավորող Ֆլիդրիխ Վիլհելմի և Հեսսենի արքայադուստր Լուիզա Կարոլինայի բազմանդամ ընտանիքում։ Նա եղել է ընտանիքի չորրորդ որդին և տասը երեխաներից վեցերորդը։ Նա անվանվել է ի պատիվ Դանիայի թագավոր Քրիստիա VIII-ի, որն էլ եղել է նրա կնքահայրը։
Ծնողներ
Հայրը` Ֆրիդրիխ Վիլհելն էր, իսկ մայրը` Լուիզա Կարոլինան։ Հայրը Շլեզվիգ Հոլշթայն Զոնդերբուրգ Բեկի դուքսն է և համապատասխանաբար գլխավորում էր Օլդենբուրգների դինաստիայի այդ կրտսեր ճյուղը։ 1825 թվականին Ֆրիդրիխ Վիլհելմը ժառանգելով Գյուքսբուրգի դքսությունը փոխել է իր կոչումը` դառնալով Շլեզվիգ Հոլշթայն Զոնդերբուրգ Գլյուքսբուրգի դուքս` ստեղծելով նոր` Շլեզվիգ Հոլշթայն Զոնդերբուրգ Գլյուքսբուրգ գահաճյուղը  ։
Մայրը` Լուիզա Կարոլինա Հեսսեն Կասելացին էր, որի մորական պապը Դանիայի և Նորվեգիայի թագավոր Ֆրեդերիկ V-ն էր (Քրիստիանի մորական տատի հայրը)։
Երիտասարդ տարիներ
Ըստ թագավորական չափանիշների Գոթթորֆ ամրոցում ստացած նրա դաստիարակությունը սահմանափակ ու համեստ է համարվել։ Ֆրանսիայի դեսպանը Քրիստիանին համարել է «շատ միջակ միտք և շատ քիչ կրթություն» ունեցող։ Համեստ Քրիստիանը, որը կրթվել էր Կոպենհագենի ռազմական ակադեմիայում, գահին արժանանալու այդքան էլ ուժեղ թեկնածու չէր համարվում, այդ պատճառով նրան ուղարկում են Եվրոպա, որպեսզի բարեհաջող ամուսնանա ։
Ամուսնություն
Քրիստիանը Մեծ Բրիտանիայում կյանքում առաջին անգամ եղել է 1837 թվականին, Վիկտորիա թագուհու թագադրման ժամանակ` հավակնելով նրա ամուսինը դառնալ։ Սակայն Քրիստիանը հայրենիք վերադարձավ որպես Վիկտորիայի թագադրման ժամանակ Դանիայի թագավորական ներկայացուցիչ, թեև Վիկտորիայի առաջ Քրիստիանի համար բարեխոսել էր Քեմբրիջի դքսուհի Ավգուստա Հեսսեն Կասելացին. Վիկտորիան որպես ամուսին նախընտրեց Արքայազն Ալբերտին։
1853 թվականին Քրիստիանը ամուսնացավ իր մեկ այլ զարմուհու` Լուիզա Հեսսեն Կասելացու հետ, որը Քրիստիանից ավելի ուժեղ, ավելի խելացի զուգընկեր եղավ, և որը խիստ բարոյական` պուրիտանական բարքեր սահմանեց ընտանիքում ։ Ամուսնական կյանքում նրանք ունեցան վեց երեխա` Ֆրեդերիկ, Ալեքսանդրա, Գեորգ, Դագմար, Տիրա, Վալդեմար։ Նրանք բավականաչափ համեստ կենցաղ էին վարում և համարվում էին ընտանեկան բարեկեցության և ընդօրինակման արժանի ընտանիք։ Ընտանեկան հարցերը Լուիզան էր վարում, իսկ քաղաքականությունը Քրիստիանը ։
Դանիայի գահի ժառանգ
Քրիստիանը Դանիական գահի առաջին ներկայացուցիչն է Օլդենբուրգի դինաստիայի Գլյուքսբուրգներ արական կրտսեր ճյուղից  ։ Արքայազն Քրիստիանի ծննդյան պահին Շլեզվիգ Հոլշթայն Զոնդերբուրգ Գլյուքսբուրգ գիծը Դանիայի գահի իրավունք չուներ, թեպետև Դանիայի թագավոր Քրիստիան III- ի ժառանգների արական (կրտսեր) գիծն էր։ Նրա ծննդյան պահին միայն Դանիայի թագավոր Ֆրեդերիկ III-ից առաջացած ժառանգներն ունեին Դանիայի գահը ժառանգելու իրավունք ։
Ի ծնե չլինելով Դանիական գահի անմիջական ժառանգորդը, Արքայազն Քրիստիանը 1847 թվականին Դանիայի թագավոր Քրիստիան VIII-ի կամքով, հայտարարվել է ապագա թագավորի` Ֆրեդերիկ VII-ի հաջորդ, քանի որ վերջինս չէր կարող երեխաներ ունենալ։ Գահակալության հարցում Էական նշանակություն ուներ նաև այն հանգամանքը, որ Արքայազն Քրիստիանն ամուսնացած էր Ֆրեդերիկի զարմուհու` Լուիզա Հեսսեն Կասելացու հետ ։ Արքայազն Քրիստիանը նաև Մեծ Բրիտանիայի թագավոր Գեորգ II-ի թոռան թոռն էր և մի քանի այլ միապետերի սերունդ, հետևաբար Դանիայի գահի ամենահավանական թեկնածուն էր։ Այս որոշումը հավանության է արժանացել խոշոր տերությունների կողմից։
1848 թվականին, երբ մահացավ Քրիստիան VIII թագավորը, Դանիայի գահ բարձրացավ նրա միակ որդին` Ֆրեդերիկ VII-ը։ Նոր թագավորը երկու անգամ ամուսնացած էր եղել, բայց սերունդներ չուներ։ Երկրում առաջացել էր գահի շարունակականության ճգնաժամ։ Ֆրեդերիկը ոչ միայն Դանիայի արքան էր, այլև Շլեզվիգ Հոլշտայնի դուքսը։ Շլեզվիգ Հոլշտայնում գործում էր Սալիկայի օրենք, ըստ որի կանաց գահակալություն չէր թույլատրվում։ Դանիայում այդպիսի օրենք չկար։ 1852 թվականին մեծ տերությունները Լոնդոնում համաժողով հրավիրեցին, որտեղ լուրջ ուշադրության արժանացավ դանիական հարցը։ Համաժողովում որոշում ընդունվեց, որ արքայազն Քրիստիան Շլեզվիգ Հոլշտայն Զոնդերբուրգ Գլյուքսբուրգցին կդառնա Դանիայի թագավոր և կիշխի Ֆրեդերիկ VII-ի տիրապետության տակ եղած ողջ տիրույթների վրա ։ Քրիստիանն այսպիսով շրջանցեց գահի մյուս թեկնածուներին, այդ թվում, իր զոքանչին և կնոջ հարազատ եղբորը (էջ 8) ։
Քրիստիանին շնորհվեց Դանիայի արքայազնի տիտղոս և ամբողջ ընտանիքը 1854  թվականին տեղափոխվեց Բերնստորֆի պալատ։ Սակայն ամուսինները պալատական կյանքին չէր մասնակցում, ավելի մեկուսի կյանք էին վարում։ Արքայազն Քրիստիանը և Լուիզան Ֆրեդերիկ VII թագավորի հետ սառը հարաբերությունների մեջ էին, քանի որ հավանություն չէին տալիս նրա երրորդ մորգանատիկ ամուսնությանը դերասանուհի Լուիզա Ռասմուսենի հետ ։
Գահ բարձրանալուց հետո (1863) Բրենստորֆ պալատը եղել է Քրիստիանի ամառային նստավայրը կյանքի մայրամուտը։ Նրա մահից հետո (1906) պալատը փոխանցվել է որդուն` Վալդեմարին, որտեղ վերջինս ապրել է մինչև իր կյանքի վերջը ։
Արտաքին քաղաքականություն
1863 թվականի նոյեմբերի 15-ին գահը ստանձնելով` Քրիստիան IX-ը գրեթե անմիջապես ներգրավվեց Պրուսիայի դեմ պայքարի մեջ` Շլեզվիգ Հոլշտայն դքսության ժառանգության համար։ Այդ պայքարում Անգլիայի աջակցությունը ստանալու Ուելսի արքայադուստր դարձած Քրիստիանի դստեր` Ալեքսանդրայի դիվանագիտական ջանքերն ապարդյուն անցան, և պայքարն ավարտվեց 1864 թվականի Ավստրո-պրուսա-դանիական պատերազմով։ Քանի որ Քրիստիանը նախկին դանիական թագավորների արական գծով ժառանգորդը չէր, նա չէր կարող ժառանգել Շլեզվիգ Հոլշտայնը ըստ Սալիկայի օրենքի։ Պրուսիան (և շլեզվիգյան գերմանացիները) Դանիայի դեմ հանեց դքսության գերմանական ժառանգին` Ֆրիդրիխ Ավգուստենբուրգցուն (Ավգուստա Վիկտորիա կայսրուհու հայրը), որը հետագայում դարձավ Վիլհելմ II -ի աները։ Դանիան պատերազմի արդյունքում կորցրեց ինչպես Շլեզվիգը, այնպես էլ Հոլշտոյնը։ Վերջինը Պրուսիան չէր համաձայնեցրել Ավստրիայի հետ, ինչն էլ 1866 թվականին հանգեցրեց ավստրո-պրուսա-իտալական պատերազմին։
Քրիստիան IX-ը հետագա ողջ կյանքի ընթացքում պահպանել է բացասական զգացմունքները` այդ պատերազմների արդյունքում աճած Գերմանական կայսրության նկատմամբ։
Ներքին քաղաքականություն
1864 թվականի պարտությունը երկար տարիներ ստվեր է նետել Քրիստիանի կառավարման վրա։ Այդ վիճակը էլ ավելի է խորացել, քանի որ նա ապարդյուն ջանքեր էր գործադրում ընդդեմ Դանիայում կատարվող դեմոկրատացման գործընթացների։ Քրիստիանը պահպանողական էր, դժկամությամբ էր ընդառաջում խորհրդարանական բարեփոխումներին։ Այդ նպատակով նա հենվում էր «Դանիական Բիսմարկ» մականունը կրող վարչապետի` Յակոբ Էստրուպի աֆտորիտար մեթոդների վրա, և որի 1875-1894 թվականների կառավարումը շատերը կիսադիկտատորական էին անվանում։
Այնուամենայնիվ, Քրիստիան IX-ը 1874 թվականին, երբ տոնվում էր Իսլանդիայի բնակեցման հազարամյակը պատմության մեջ առաջին անգամ այցելել է կղզի եւ այնտեղ հայտարարել է որոշակի բարեփոխումների մասին։ Նա նաև որոշ ինքնավարություն է տվել Իսլանդիային` հնարավորություն տալով ունենալ սեփական Սահմանադրություն, որն ամրագրվել է Դանիայի սահմանադրությամբ և ժողովրդայնացրել է Ֆոլկետինգի կազմը ։ 1891 թվականին մտցվել են տարիքային կենսաթոշակներ, 1892 թվականին` գործազրկության նպաստներ։
Մահ
1898 թվականի սեպտեմբերի 29-ին Կոպենհագենում գտնվող Բերնստորֆ պալատում մահացավ Լուիզա թագուհին։ Քրիստիան IX-ը մահացել է 87 տարեկանում, Կոպենհագենի Ամալիենբորգ պալատում, 42 տարի եւ 75 օր կառավարելուց հետո։ Քրիստիանսբորգ պալատի մատուռում պաշտոնական հոգեհանգստից հետո, նա հողին է հանձնվել Լուիզա թագուհու կողքին` Քրիստիան IX-ի մատուռում` Ռոսկիլդեի Մայր տաճարում, որը 15-րդ դարից ի վեր դանիական թագավորների թաղման ավանդական վայրն էր։
Քրիստոն IX-ի մահից հետո Դանիայի գահ բարձրացավ նրա որդին` ժառանգական արքայազն Ֆրեդերիկը եւ 1906 թվականի հունվարի 29-ին Դանիայի թագավոր հռչակվեց Ֆրեդերիկ VIII անվամբ։
Երեխաներ և «Եվրոպայի աներ»
1842 թվականին Քրիստիանն ամուսնացել է Լուիզա Հեսսսեն Կասսելացու հետ (1817-1898), Քրիստիան VIII թագավորի ազգականուհու հետ։ Ամուսիններն ունեցել են վեց երեխա. Քրիստիան թագավորը սերտ ազգակցական կապեր է ունեցել Եվրոպայի թագավորական տների հետ։ Նա հայրն է երկու թագավորների` իրեն հաջորդող Ֆրեդերիկ VIII-ի և Հունաստանի թագավոր Գեորգ I-ի, Մեծ Բրիտանիայի թագուհի Ալեքսանդրայի, ով Էդուարդ VII-ի կինն է, և Ռուսաստանի կայսրուհի Մարիա Ֆյոդորովնայի, ով Ալեքսանդր III-ի կինն է ։
Այդպիսով, Քրիստիանը Նիկոլայ II-ի պապիկն է, որն իր օրագրում նրան անվանել է Ապապա՛ («Պապիկ» ֆրանսիական մանկական բառով)։ Ի թիվս Քրիստիանի այլ թոռների`Հունաստանի թագավոր Կոնստանտին I-ը, Մեծ Բրիտանիայի թագավոր Գեորգ V-ը, Նորվեգիայի թագավոր Հակոն VII Նորվեգացին։ Քրիստիանի և Լուիզայի ժառանգների այս անհավանական հաջողությունը (նրանց անվանում էին «Եվրոպայի աներ» և «Եվրոպայի զոքանչ») կապում են ոչ թե թագավորի տաղանդների հետ, այլ նրա կնոջ դինաստիական ամբիցիաների հետ։
Ներկայիս Եվրոպայի միապետերի մեծ մասը հանդիսանում են Քրիստիան IX-ի անմիջական ժառանգները։
Զինանշան և մոնոգրամ
Վերին երկու քառորդներում ոսկեգույն դաշում կապույտ առյուծներ են և կարմիր սրտեր։ Վահանիկը, որի կենտրոնում կարմիր շերտեր են, խորհրդանշում է Օլդենբուրգը (Գերմանիա, Ստորին Սաքսոնիա), դանիական թագավորների նախկին հողերը։ Վերին աջ անկյունում միայն երկու առյուծ է. դա Շլեզվիգն է խորհրդանշում (հիմա մեծ մասը Գերմանիայի սահմանի մեջ է) խորհ կողմում։ Երեք ոսկե թագերը խորհրդանշում են Կալմարյան ունիան, այսինքն Դանիայի, Նորվեգիայի (Իսլանդիայի հետ) և Շվեդիայի (Ֆինլանդիայի հետ) Դանիական Թագի ներքո մեկ պետության մեջ միավորվելը։ Վահանը բռնել են երկու «վայրի մարդ». սա վերցված է Պրուսիայի գերբից, որի հողերը Դանիան մասամբ վիճարկել է։ Կալմարյան թագերի տակի Արծաթե ոչխարը խորհրդանշում է Ֆարերյան կղզիները։ Արծաթե սպիտակ արջը Գրենլանդիայի խորհրդանիշն է։ Զինանշանը զարդարված է Փղի շքանշանով։ Սա հիշեցնում է XII դարի խաչակրաց արշավանքներից մեկում դանիացիները մարտական փիղ են սպանել։ Փղի վերևում Դենեբրոգի շքանշանն է։
Քրիստիան IX-ի թագավորական զինանշանը և Դանիայի զինանշանը եղել է նաև Դանիայի թագավորներ Ֆրեդերիկ VI-ի, Քրիստիան VIII-ի, Ֆրեդերիկ VII-ի զինանշանը։
Պարգևներ և զինվորական կոչումներ
Պաշտոնապես ընդունված ամբողջական անունը եղել է Քրիստիան IX, Աստծո շնորհով Դանիայի, վենդների, գոթերի թագավոր, Շլեզվիգի, Հոլշտայնի, Շտորմանի, Դիթմարշենի, Սակսեն Լաուենբուրգի և Օլդենբուրգի դուքս
Այլ երկրների շքանշաններ
Քրիստոնեական IX- ը Իսպանիայի 1,007 -րդ Ոսկե գեղմի շքանշանի ասպետն է եղել 1864 թվականին և 744-րդ Կապիչի շքանշանի ասպետը 1865 թվականին։
Անվանակոչումներ
«Քրիստիան IX-ի երկիր» (Kong Christian IX Land), Գրենլանդիայի հարավ-արեւելյան ափամերձ տարածք Սերմերսոոք կոմունայում, որը սկսվում է Դանիական նեղուցից եւ տարածվում է Արկտիկայի շրջանով 65 ° -ից մինչեւ 70 ° հյուսիս։
Հղումներ
Կատեգորիա:Դանիայի թագավորներ Կատեգորիա:Գլյուքսբուրգներ Կատեգորիա:Բոննի համալսարանի շրջանավարտներ Կատեգորիա:Կապիչի շքանշանի ասպետներ Կատեգորիա:Բաղնիքի շքանշանի Մեծ Խաչի ասպետներ
Գրավչության կանոններ
Գրավչության կանոններ (Laws of attraction), ֆիլմ 2 նյու-յորքյան ամուսնալուծման գործով փաստաբանների՝ Դանիել Ռաֆֆերտիի (Փիրս Բրոսնան) և Օդրի Վուդսի (Ջուլիանա Մուր) սիրային պատմության մասին՝ ռեժիսոր Պիտեր Խաութի կողմից։ Ռուսական կինովարձույթում է 2004 թվականի հունիսի 3-ից։
Բրանլի փողոցի թանգարան
Բրանլի փողոցի թանգարան (Le musée du quai Branly), թանգարան Ֆրանսիայի մայրաքաղաք Փարիզում։ Հիմնադրվել է Ֆրանսիայի հանրապետության նախագահ Ժակ Շիրակի նախաձեռնությամբ։ Բացումը տեղի է ունեցել 2006 թվականի հունիսի վերջին։ Թանգարանի շինարարությունը տևել է 10 տարի։ Ընդգրկում է Աֆրիկայի, Ասիայի, Օվկիանիայի և Ամերիկայի ժողովուրդների արվեստներիի նմուշների հավաքածուներ։ Թանգարանը կրում է «Բրանլիի առափնյա թանգարան» տեղագրական պաշտոնական անվանումը։
Գրավչության կանոններ
Սյուժե
Ֆիլմի գլխավոր հերոսներն են ազդեցիկ փաստաբաններ Դանիել Ռաֆֆերտին և Օդրի Վուդսը, ովքեր զբաղվում էին ամուսնալուծման հարցերով և ամեն օր՝ իրենց տխուր մասնագիտության պատճառով, ներկա էին գտնվում ընտանիքների կազմալուծմանը՝ երկու սիրահար սրտերի բաժանմանը։ Եվ արդյո՞ք ինչքան են նրանց հնարավորությունները ընտանիք կազմելու և սերը պահպանելու հարցում։
Բրանլի փողոցի թանգարան
Թանգարանը գտնվում է Փարիզի 7-րդ թաղամասում, Սեն գետի ձախ ափին, Էյֆելյան աշտարակի հարակից տարածքում։ Մոտակայքում տեղակայված են Լուվր և Օրսե թանգարանները, Մեծ ու Փոքր պալատները, Տոկիյան պալատը։ Նախագծի հեղինակն է ֆրանսիացի հայտնի ճարտարապետ Ժան Նուվելը։
Գրավչության կանոններ
Սյուժե
Օդրի Վուդսը պերֆեկտիստ է և իր գործում միշտ խստորեն հետևում է օրենքի տառերին (անգամ իր մայրը անկախ և երիտասարդ կին է)։ Դանիելին հաջողվում է հաղթել՝ օգտագործելով իմպրովիզացիան, հմայքը, նրբազգացողությունը և համոզիչ ճարտասանությունը։ Շուտով նրանք հնարավորություն ունեցան ելույթ ունենալ միմյանց դեմ հայտնի մարդկանց՝ մոդելագործ Սիրենայի և «The Needles» ռոք-խմբի երաժիշտ Թորն Ջեմիսոնի ամուսնալուծման գործում։ Երկու հաճախորդներն էլ ունեն հնամենի մի դղյակ՝ Իռլանդիայում, ուստի փաստաբանները պարտավոր եղան ճանապարհորդվել Իռլանդիա՝ տեղում պարզելու իրավիճակը։
Բրանլի փողոցի թանգարան
Թանգարանը համարվում է նորարար մշակութային հաստատություն, միևնույն ժամանակ թանգարան, կրթական և գիտահետազոտական կենտրոն, ինչպես նաև ակումբ, որտեղ տեղի են ունենում սոցիալական միջոցառումներ։ Թանգարանի կայքում վիրտուալ ճանապարհորդություն կատարելու հնարավորություն կա։
Գրավչության կանոններ
Սյուժե
Ճանապարհին Օդրին և Դանիելը զգում են, որ աստիճանաբար իրանց մեջ զարգանում է հետաքրքրություն, բայց նրանցից ոչ մեկը չի ցանկանում խոստովանել։ Մի անգամ թշնամի-կոլեգաները ականատես են լինում ազգային իռլանդական տոնի և գիշերային զվարճանքից հետո՝ առավոտյան արթնանում են որպես ամուսիններ։ Ամուսնությունը իրականանում է։
Խմելնիցկու շրջան (Խմելնիցկու մարզ)
Խմելնիցկու շրջան (Хмельницький район), շրջան Ուկրաինայի Խմելնիցկու մարզում։
Բրանլի փողոցի թանգարան
Թանգարանի ֆոնդում կան 300 հազար արվեստի նմուշներ, սակայն կենտրոնական թանգարանի շենքում ցուցադրվում են ընդամենը 3500 ցուցանմուշ, որոնք ներկայացված են աշխարհագրական սկզբունքով՝ Աֆրիկա, Ասիա, Օվկիանիա և Ամերիկա։
Խմելնիցկու շրջան (Խմելնիցկու մարզ)
Ստեղծվել է 1954 թվականին։ Վարչական կենտրոնը՝ Խմելնիցկի ։
Բրանլի փողոցի թանգարան
Թանգարանի խորհրդանիշը «Լա-Չուպիկուարո»-ն, որն իրենից ներկայացնում է 31 սմ երկարությամբ, կավից պատրաստված կանացի արձանիկ։ Այն Մինչկոլումբոսյան Ամերիկայի մշակույթի ցայտուն նմուշ է։
Խմելնիցկու շրջան (Խմելնիցկու մարզ)
Աշխարհագրություն
Շրջանի տարածքի մակերեսը կազմում է 1220,1 կմ²։
Բրանլի փողոցի թանգարան
Արտաքին հղումներ
Կատեգորիա:Ֆրանսիայի թանգարաններ
Խմելնիցկու շրջան (Խմելնիցկու մարզ)
Բնակչություն
2013 թվականի մարդահամարի արդյունքներով շրջանում բնակվում էր 52793 մարդ։ Բնակչության խտությունը կազմում էր 43,27 մարդ/կմ²։
Արտաքին հղումներ
Կատեգորիա:Խմելնիցկիի մարզ Կատեգորիա:Ուկրաինայի շրջաններ
Թոմի Դորֆման
Թոմի Դորֆման (Tommy Dorfman, ), ամերիկացի դերասան։ Առավել հայտնի է Նեթֆլիքսի «13 պատճառ՝ ինչու» հեռուստասերիալում կատարած Ռայան Շեյվերի դերով ։
Կենսագրություն
Ծնվել է 1992 թվականի մայիսի 12-ին ԱՄՆ-ի Ջորջիա նահանգի Ատլանտա քաղաքում ։ 2015 թվականին նա ավարտել է Ֆորդհեմի համալսարանը արվեստի բակալավրի աստիճանով ։ Համալսարանը ավարտելուց հետո նա նկարահանվել է «13 պատճառ՝ ինչու» հեռուստասերիալում, որտեղ կերտել է Ռայան Շեյվերի դերը ։ 2017 թվականին նա համագործակցել է ASOS-ի հետ, իսկ հոկտեմբեր ամսին GLAAD մրցանակաբաշխության ժամանակ պարգևատրվել է «Ծագող աստղ» մրցանակով ։
Անձնական կյանք
Դորֆմանը բացահայտ գեյ է ։ Դորֆմանը և Փիթեր Զուրկուլենը նշանվել են 2015 թվականի ապրիլին և ամուսնացել են 2016 թվականի նոյեմբերի 12-ին։
2018 թվականին նա քամինգ աութ է կատարել որպես ոչ-բինար գենդեր ։
Արտաքին հղումներ
Կատեգորիա:Ամերիկացի դերասաններ Կատեգորիա:21-րդ դարի դերասաններ Կատեգորիա:ԼԳԲՏ անձինք Կատեգորիա:Ամերիկացի հեռուստատեսային դերասաններ
Վիլյամ Վայներ
Վիլյամ Մաքսիմի Վայներ (ויליאם ויינר, William Weiner, ), հայ-իսրայելցի կոմպոզիտոր, ջութակահար, երգիչ և հասարակական գործիչ։ Հայաստանի Հանրապետության արվեստի վաստակավոր գործիչ (2008) , Իսրայելի կոմպոզիտորների միության անդամ (2013) , Հայաստանում «Մենորա» հրեական մշակութային կենտրոնի նախագահ (1994)  , Երևանի պետական կամերային երգչախմբի տնօրեն (2018)։
Կենսագրություն
Վիլյամ Վայները ծնվել է 1955 թվականի նոյեմբերի 25-ին Երևանում, հրեաների ընտանիքում։ Սովորել է շնորհալի երեխաների համար նախատեսված Չայկովսկու անվան տասնամյա դպրոցում (1963-1974) և Երևանի Կոմիտասի անվան պետական կոնսերվատորիայում, որն ավարտել է գերազանցությամբ՝ սովորելով ջութակի դասարանում՝ պրոֆեսոր Ժան Տեր-Մերկերյանի (1974-1979) մոտ ։ Ավելի քան երեսուն տարի աշխատել է որպես ջութակահար, ապա մշտական հեղինակ-կոմպոզիտոր Հայաստանի հանրային ռադիոյի և հեռուստատեսության սիմֆոնիկ-ջազ նվագախմբի հետ ։
Միաժամանակ Վիլյամ Վայներն ակտիվորեն զբաղվել է մանկավարժական գործունեությամբ (1979-1992). վարել է ջութակի դասարան Երևանի մանկական երաժշտական դպրոցներում, ինչպես նաև Երևանի Կոմիտասի անվան պետական կոնսերվատորիայում ։ Զուգահեռաբար ավելի քան 12 տարի (1977-1989) երգել է Երևանի օպերային թատրոնի Տղամարդկանց կամերային երգչախմբում, որի հետ ելույթներ է ունեցել աշխարհի բազմաթիվ քաղաքներում։ Նրա անձնական համագործակցությամբ ու մասնակցությամբ հայկական երաժշտության պատմության մեջ առաջին անգամ լույս է տեսել սկավառակ Կոմիտասի՝ տղամարդկանց երգչախմբի եռաձայն պատարագի օրիգինալ ձայնագրությամբ, որ թողարկվել է «Мелодия» ընկերության կողմից (1989) ։
Վիլյամ Վայները հեղինակ է սիմֆոնիկ, ջազային, կամերային-գործիքային, դաշնամուրային և երգչախմբային ստեղծագործությունների։ Նա ստեղծել է հրեական նվագախմբային ստեղծագործությունների շարք, որ ներկայացվել են երեք հեղինակային ալբոմներում («Exodus» , «Երազանք» և «Իմ ժողովուրդը») (1997-2009)  ։ Նրա երաժշտությունը ներկայում կատարվում է հայտնի երաժիշտների կողմից աշխարհի բազմաթիվ երկրներում, այդ թվում՝ Հայաստանում  , Վրաստանում , Ռուսաստանում  , Իսրայելում և Գերմանիայում  ։ Հայաստանի մշակույթի նախարարության պետպատվերով հրատարակվել է կոմպոզիտորի «Դաշնամուրային պիեսներ "in C"» (ISBN 978-9939-50-176-5, 2011) նոտաների ժողովածուն  , որն արդեն դարձել է Եվրոպայի առաջատար երաժշտական ակադեմիաների գրադարանների մաս    ։
Վիլյամ Վայները ծավալել է նաև նշանակալի հասարակական գործունեություն։ Նա եղել է հրեական շարժման առաջնորդներից մեկը 1970-ական թվականներից և մասնակցել Հայաստանի հրեական համայնքի հիմնադրմանը ։ Հայկական պետականության անկախության կայացման ամենածանր տարիներին (1992-1995) Վիլյամ Վայները եղել է համայնքի ղեկավարը ։ 1994 թվականին նրա կողմից հիմնադրվել է «Մենորա» հրեական մշակութային կենտրոնը ։ Մինչ օրս նրա գլխավորությամբ անցկացվում են բազմաթիվ փառատոններ, համերգներ ու մշակութային միջոցառումներ ։
Երկրի մշակույթի բնագավառում ունեցած իր բազմամյա ներդրումների համար կոմպոզիտորին շնորհվել է Հայաստանի Հանրապետության արվեստի վաստակավոր գործչի պատվավոր կոչում (2008) ։ Ստեղծագործական գործունեության 30-ամյակի առթիվ երկրի դասական երաժշտական մշակույթում ունցած ներդրման, ինչպես նաև հանդուրժողականության սկզբունքների քարոզման ոլորտում ունեցած նշանակալի ձեռքբերումների համար Վայներին շնորհվել է պատվոգիր Հայաստանի մշակույթի նախարարության կողմից (2011) ։ 2013 թվականից Վիլյամ Վայներն Իսրայելի կոմպոզիտորների միության անդամ է ։ Երկրի դասական երաժշտարվեստի զարգացման, համամարդկային մշակութային արժեքների տարածման միջոցով հանդուրժողականության մթնոլորտի ձևավորման ասպարեզներում ունեցած նշանակալի ավանդի համար, ինչպես նաև ստեղծագործական գործունեության 40-ամյա հոբելյանի առթիվ մաեստրո Վիլլի Վայները պարգևատրվել է ՀՀ Մաշակույթի նախարարության Ոսկե մեդալով (2015)։
Ընտանիքի պատմություն
1927 թվականին Վիլյամ Վայների հոր՝ Մաքսիմ Զեյլիկի Վայների ընտանիքը հայրենի Ումանից տեղափոխվել է Ամերիկա, սակայն ավելի ուշ բնակություն է հաստատել Հոլանդիայում՝ Ռոտերդամի մոտ գտնվող Շխիդամ քաղաքում, որտեղ նրանք ապրել են տասներեք տարի։ Գերմանական օկուպացիայի տարիներին (1941—1945) հրեաների ճակատագրին նվիրված «Ստվերներ Շխիդամի վրա 2» («Schaduwen over Schiedam 2» ISBN 9070450259, 1996) գրքում, որ հրատարակվել է հոլանդական մունիցիպալ արխիվների նյութերի հիման վրա, կա մի ամբողջ գլուխ «Վայներ ընտանիքը», որում մանրամասն նկարագրվում է նրանց արտաքսման ողբերգական պատմությունը։ Վայներները առաջին անգամ Հայաստանում հայտնվել են 1941 թվականին։ Բեռլինի մոտ գտնվող համակենտրոնացման ճամբարից խորհրդային անձնագրերի շնորհիվ նրանք, հայտնի «Հատուկ էշելոնով» անցնելով ողջ Եվրոպայի տարածքով, հասել են Լենինական (ներկայում՝ Գյումրի)։ Լենինականը եղել է վերջին կետը, որտեղ Արևմտյան Եվրոպայում ապրող ԽՍՀՄ քաղաքացիներին փոխանակել են Խորհրդային Միությունում աշխատած գերմանացի դիվանագետների հետ։ Այդ փոխանակման հրեշավոր դեպքերը նկարագրվել են Վալենտին Բերեժկովի «Դիվանագիտական առաքելությամբ դեպի Բեռլին 1940-1941» (1966) գրքում։ Երկու ամիս Երևանի հավաքատեղում մնալուն հաջորդել է «քաղաքական տեսանկյունից անվստահելի» անձանց արտաքսումը Հյուսիսային Ղազախստան (1941-1946)։ Ընտանիքը Հայաստանից հեռացել է առանց հոր (կոմպոզիտորի պապի՝ Զեյլիկ Վայների), որն շտապ տեղավորվել է հիվանդանոցում ստամոքսի խոցի ծակվելու պատճառով։ 1946 թվականի աշնանը Վիլյամ Վայների տատը՝ Միրիամ Այզիկի Վայները (Չերվոնայա) չորս երեխաների հետ (Մաքսիմ, Կլարա, Բրոնյա և Լիդա) մեկնելու իրավունք է ստացել և վերադարձել Երևան՝ հույս ունենալով գտնել ամուսնուն, սակայն նրա վերաբերյալ որևէ տեղեկություն գտնել չի հաջողվել։
Վիլյամ Վայների մայրը՝ Իդա Երուսալիմսկայան, ծնողների՝ Միրիամ Երուսալիմսկայայի (Վյազովսկայա) և Մարկ Երուսալիմսկու (Մորդխա-Մոյշե Վոլկովիչ) հետ 1941 թվականին հայրենի Չերկասիից տարհանվել է Կիրգիզիա, և միայն 1944 թվականին են նրանք վերադարձել տուն։ 1953 թվականին Իդա Մարկովնան ավարտել է Կիևի պետական համալսարանը և ընկերների հրավերով մեկնել Երևան, որտեղ էլ ծանոթացել է Մաքսիմ Վայների հետ։ Երկու տարի անց ծնվել է նրանց որդին՝ Վիլյամը։
Մաքսիմ և Իդա Վայներներն իրենց երեխաների՝ Վիլյամի, Զինաիդայի ու Մարինայի հետ ապրել են Երևանում ավելի քան 40 տարի։ 1993 թվականի նոյեմբերին նրանք բոլորը թոռների հետ միասին տեղափոխվել են Իսրայել, որտեղ բնակություն են հաստատել Աքքա քաղաքում։ Հետագայում Վիլյամ Վայները շարունակել է ապրել ու աշխատել Երևանում։
Ստեղծագործություններ դաշնամուրի համար
Դաշնամուրային պիեսներ "in C" (2009-2011)
Ստեղծագործություններ երգչախմբի համար
(2013-2017)
Սկավառակագրություն
DVD
Արտաքին հղումներ
Կատեգորիա:Իսրայելցի երաժիշտներ Կատեգորիա:ՀՀ արվեստի վաստակավոր գործիչներ Կատեգորիա:Հրեա կոմպոզիտորներ Կատեգորիա:Հրեա ջութակահարներ Կատեգորիա:Հրեա հասարակական գործիչներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Հայ կոմպոզիտորներ Կատեգորիա:20-րդ դարի դասական կոմպոզիտորներ
Արամեերեն
Արամեերենը սեմական լեզվաընտանիքի հյուսիսարևմտյան խմբին պատկանող լեզու է։ Կազմում է մերձավոր բարբառների մի ամբողջություն, որոնք երբեմն որակվում են որպես արամեական լեզուներ։ Տարածված է եղել ամբողջ Առաջավոր Ասիայում։ Եղել է միջազգային լեզու։ Այն միջազգային հաղորդակցության լեզու է եղել ընդհուպ մինչև արաբների կողմից Իրանի նվաճումը։ Արամեերենը բնութագրվում է կոկորդային հնչյունների փոքրաքանակությամբ, ներքին թեքման կրավորականի բացակայությամբ, շաղկապների ու կապական մասնիկների լավ զարգացվածությամբ։ Արամեերենի բարբառներից է ասորերենը։
Ծանոթագրություններ
Կատեգորիա:Սեմական լեզուներ Կատեգորիա:Հին լեզուներ Կատեգորիա:Տուր Աբդին
Brfxxccxxmnpcccclllmmnprxvclmnckssqlbb11116
Brfxxccxxmnpcccclllmmnprxvclmnckssqlbb11116, անուն, որի գրանցումը մերժվել է երեխայի ծնողներին Շվեդիայում 1996 թվականին ։ Իրադարձությունը լայնորեն լուսաբանվել է ԶԼՄ-ի կողմից, այդ թվում ԱՄՆ-ում և Մեծ Բրիտանիայում   ։
Դա նմանատիպ դեպքերի մեջ առաջիններից էր, այնուհետև անսովոր անունների գրանցումը մերժելու դեպքեր փաստվեցին ինչպես Շվեդիայում, այնպես էլ աշխարհի այլ երկրներում ։
Պատմություն
Ծնողները՝ Էլիզաբեթ Հալլին և ձեռնարկատեր Լասսե Դիդինգը (որն իրեն բնութագրում էր որպես «կապիտալիստական դեմքով կոմունիստ»), անվանակոչել էին 1991 թվականին ծնված իրենց որդուն Շվեդիայում բավականին տարածված Ալբին (Albin, [ˈalbɪn]) անունով, սակայն նրանք հրաժարվել էին գրանցել տղայի անունը մինչև 1996 թվականը։ Նրանք դա բացատրել էին որպես բողոք՝ ուղղված քաղաքացիների անձնական կյանք պետության ավելի ու ավելի ուժգնացող միջամտության դեմ, մասնավորապես, ընդդեմ Անունների մասին Շվեդիայի օրենքի, որը գործում էր 1982 թվականից և ավելի խիստ կերպով, քան առաջ էր՝ կարգորոշելով անուններ, որոնք թույլատրվում էին դնել երեխաներին։
Ծնողները բողոքարկեցին դատարանի վճիռը Գյոթեբորգում։ Նրանք պնդում էին, որ գրանցում խնդրած անունն անհրաժեշտ է ընկալել «պատաֆիզիկական իմաստով»՝ նկատի ունենալով ֆրանսիացի սատիրիկ գրող Ալֆրեդ Ժառի (1873—1907) ստեղծագործությունը և Պատաֆիզիկայի քոլեջ կազմակերպությունը, որը 1948 թվականին ստեղծել էին գրողներ, նկարիչներ և երաժիշտներ՝ որպես «Ալֆրեդ Ժառի ոգով» աբսուրդային գիտական ծաղրանմանակում ընկերություն։ Սակայն վերաքննիչ դատարանը չընդունեց նրանց փաստարկները և հաստատեց տուգանքի որոշումը, որն ընդունել էր շրջանային դատարանը ։
Նմանատիպ դեպքեր
Շվեդիայում այդ անունի գրանցումը մերժելու միակ դեպքը չէր։ Նմանատիպ դեպքեր տեղի էին ունեցել Allah, Elvis, Ikea, Superman, Veranda անունների, ինչպես նաև միայն Q տառից բաղկացած անվան հետ ։ Ընդ որում Metallica , Lego և Google անունները գրանցվել էին ։
Ռուսաստանում ճանաչում էր ստացել այն դեպքը, երբ ծնողները փորձել էին իրենց երեխային կոչել БОЧ рВФ 260602 անունով, սակայն Մոսկվայի Չերտանովի ՔԿԱԳ-ը այդ ծնողներին մերժել էր։ ՔԿԱԳ-ի տնօրենը մերժումը բացատրել էր նրանով, որ գրանցման դեպքում նմանատիպ անուններով կխախտվի երեխայի նորմալ անուն ստանալու իրավունքը։ Բացի այդ՝ նա հաղորդել է, որ նման ցուցիչը վիրավորական է համարում երեխայի համար և որ դա հիշեցնում է ճամբարի համար ։
Ծանոթագրություններ
Կատեգորիա:Անսովոր անուններ Կատեգորիա:Ամենաերկար բառեր Կատեգորիա:Շվեդիայի պատմություն
Քայլի Մինոուգ
Քայլի Մինոուգ (Անգլերեն՝ Kylie Minogue, ), ավստրալիացի երգչուհի և դերասանուհի։
Մանկություն
Մինոուգ քույրերը սկսեցին իրենց հաղթարշավը փոքր տարիքից՝ Ավստրալիայի հեռուստատեսության ցուցադրումներում, իսկ 11 տարեկանից Քայլի Մինոուգը սկսեց նկարահանվել սերիալներում։ Դանի Մինոուգը հաջողության հասավ «Պատանի Տաղանդ» մրցույթի ժամանակ։ Դանի Մինոուգը նսեմացնում էր Քայլիին մինչև 1986 թվականը, երբ Քայլին նույնպես հաջողության հասավ դեր ստանալով «Հարևաններ» սերիալում։
Արտաքին հղումներ
Կատեգորիա:1968 ծնունդներ Կատեգորիա:Ավստրալիացի երգիչներ Կատեգորիա:Ավստրալիացի դերասանուհիներ Կատեգորիա:«Գրեմմի» մրցանակի դափնեկիրներ Կատեգորիա:NME Awards մրցանակի դափնեկիրներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Հեռուստատեսային դերասանուհիներ Կատեգորիա:Ավստրալիացի կինոդերասանուհիներ Կատեգորիա:21-րդ դարի երգչուհիներ Կատեգորիա:Brit Awards մրցանակի դափնեկիրներ Կատեգորիա:Ավստրալիացի կինոպրոդյուսերներ
Ժոզեֆ Ֆեշի թանգարան
Ժոզեֆ Ֆեշի թանգարան (musée Fesch), գեղարվեստական թանգարան Կորսիկայի Այաչչո քաղաքում։ Ունի հնագույն կերպարվեստի խոշոր հավաքածու։
Պատմություն
Ժոզեֆ Ֆեշը, ում անունով կոչվել է թանգարանը, եղել է Նապոլեոն Բոնապարտի մոր Լետիցիա Բոնապարտի խորթ եղբայրը։ Ֆեշը կաթոլիկ քահանա էր։ Նապոլեոնի իշխանության գալուց հետո նա դարձավ կարդինալ և Լիոնի արքեպիսկոպոս։ Ըստ բազմաթիվ վկայությունների, Ֆեշը հակված է եղել կաշառակերության նկատմամբ, և օգտվելով կայսեր հովանավորությունից, կուտակել է հսկայական հարստություն, իսկ նրա գլխավոր նախասիրությունը եղել է գեղանկարչության հավաքածու կազմելը։ Նապոլեոնյան պատերազմների ընթացքում, ռազմական արշավանքների և եվրոպական երկրների իշխանափոխության պատճառով մեծ թվով հին նկարներ անցել են այլ սեփականատերերի, և դա մեծ հնարավորություններ էր ստեղծում հարուստ կոլեկցիոներների համար։ Նապոլեոնյան պատերազմների ավարտից հետո արվեստի շատ գործեր Ֆրանսիայից վերադարձվեցին իրենց նախկին սեփականատերերին, սակայն դա չի ազդել Ֆեշի հավաքածուի վրա։ Մինչ նա կարդինալ էր, ակտիվորեն աջակցում էր Հռոմի պապ Պիոս VII-ին Նապոլեոնի հետ ունեցած իր վեճերի ժամանակ։ Պապը նրա նրբանկատությանը պատասխանում էր նույն կերպ, և 1815 թվականից հետո Կարդինալ Ֆեշը և Լետիցիա Ռամոլինոն բնակվեցին Հռոմում, Պալացո Բոնապարտե առանձնատանը, իսկ նրանց նյութական հարստությունը մնաց իրենց հետ։
Կարդինալ Ֆեշի մահից հետո նրա հավաքածուն ընդգրկում էր շուրջ 16.000 նկար։ Դրանցից մի քանիսը, ինչպես նաև հարուստ գրադարանը, կարդինալը կտակել է Այաչչո քաղաքին և ևս 300-ը՝ Կորսիկայի այլ քաղաքներին։
Նվիրված նկարների համար Այաչչոյում թանգարանի կառուցումը սկսվել է դեռևս կարդինալի կենդանության օրոք, և շինարարությունն ընթացել է նրա միջոցներով։ Աշխատանքները տևել են 1828-1852 թվականներին։ Այս ժամանակաշրջանում սկսվեց Երկրորդ կայսրության դարաշրջանը, երբ Բոնապարտները կրկին իշխանության եկան Ֆրանսիայում, և իհարկե ֆինանսապես աջակցեցին թանգարանին։ Շենքին կից կառուցվեց մատուռ, որտեղ ավելի ուշ թաղվեցին Բոնապարտի ընտանիքի անդամները։ Թանգարանի բակում տեղադրվել է կարդինալի արձանը, որի հեղինակն է քանդակագործ Դյուբրեն։
1979-1990 թվականներին թանգարանը վերականգնվել է, 2008-2010 թվականներին՝ ևս։ Այսօրվա դրությամբ թանգարանն ունի ավելի քան 20 սրահ՝ չորս հարկերում, գրադարան և հանդիսությունների դահլիճ։
Ցուցահանդեսներ
Թանգարանի հիմնական հպարտությունն իտալական գեղանկարների հավաքածուն է, որում ներառված է Սանդրո Բոտիչելլիի, Ջովաննի Բելլինիի, Պիետրո Պերուջինոի, Միքելանջելոյի, Ֆրա Բարտոլոմեոյի, Տիցիանի, Վերոնեզեի, Ջորջո Վազարիի և մի շարք այլ հեղինակների աշխատանքները։ Բավականին լավ է ներկայացված Նիդերլանդների գեղանկարչությունը։ Առանձնանում է նաև Նապոլեոնի և նրա զարմիկ Նապոլեոն III ժամանակաշրջանին առնչվող 700 աշխատանքների (կտավներ և քանդակներ) մեծ հավաքածու։ Բացի դրանից թանգարանում կարելի է տեսնել կորսիկական գեղանկարչության յուրահատուկ հավաքածու։
Արտաքին հղումներ
Կատեգորիա:Ֆրանսիայի թանգարաններ Կատեգորիա:Ֆրանսիայի պատկերասրահներ Կատեգորիա:Ֆրանսիայի պալատներ Կատեգորիա:1850 հիմնադրված թանգարաններ
Փրկչի պայծառակերպություն եկեղեցի (Զայմո-Օբրիվ)
Փրկչի պայծառակերպություն եկեղեցի (Церковь Спаса Преображения), ուղղափառ եկեղեցի Ռուսաստանի Դաշնության Ռոստովի մարզի Ազովի շրջանի Զայմո-Օբրիվ գյուղում։ Ենթարկվում է Մոսկվայի պատրիարքարանի Ռոստովի և Նովոչերկասկի թեմի Ազովի գործակալությանը։ Կառուցվել է 1910 թվականին ։ Ռուսաստանի Դաշնության մշակութային ժառանգության տարածաշրջանային նշանակության օբյեկտ է ։
Պատմություն
Զայմո-Օբրիվ գյուղի Փրկչի պայծառակերպություն եկեղեցին վերջնականապես կառուցվել է 1910 թվականին (այլ տվյալներով՝ 1909 թվականին ) ճարտարապետ Պ. Ս. Ստուդենիկինի նախագծով։ Եկեղեցին կառուցվել է նորբյուզանդական ոճով և ուներ 35,5 մետր բարձրության (հաշվի առնելով գմբեթի խաչը) և 21 մետր լայնություն։ Կառուցման առաջին տարիներին ուներ շուրջ երեք հազար ծխական։
Խորհրդային իշխանության տարիներին եկեղեցու շենքը մասամբ ավերվել է (տուժել է նաև զանգակատունը), իսկ կանգուն մնացած մասն օգտագործվել է որպես հացահատկի շտեմարան։
1992 թվականին եկեղեցին է ճանաչվել է Ռուսաստանի Դաշնության մշակութային ժառանգության օբյեկտ։
2014 թվականից աշխատանքներ են տարվում տաճարի ներքին հարդարման ուղղությամբ։
Հղումներ
Կատեգորիա:Տաճարներ այբբենական կարգով Կատեգորիա:Ռուսաստանի մշակութային ժառանգություն Կատեգորիա:1910 հիմնադրումներ Կատեգորիա:Ռոստովի մարզի եկեղեցիներ Կատեգորիա:Ռոստովի մարզի տեսարժան վայրեր
Կարինե Գևորգյան (այլ կիրառումներ)
Կարինե Գևորգյան կարող է վերաբերել՝
Լը Շե
Լը Շե (Le Chay), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սոժոն կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17097։
Բնակչություն
Համայնքի բնակչությունը 2010 թվականին կազմում էր 728 մարդ։
Արտաքին հղումներ
Կատեգորիա:Ֆրանսիայի համայնքներ
Կամենեց-Պոդոլսկիի շրջան
Կամենեց-Պոդոլսկիի շրջան (Кам’янець-Подільський район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Կամենեց-Պոդոլսկի ։
Աշխարհագրություն
Շրջանի տարածքի մակերեսը կազմում է 1540 կմ²։
Բնակչություն
2005 թվականի մարդահամարի արդյունքներով շրջանում բնակվում էր 75500 մարդ։ Բնակչության խտությունը կազմում էր 49,03 մարդ/կմ²։
Արտաքին հղումներ
Կատեգորիա:Խմելնիցկիի մարզ Կատեգորիա:Ուկրաինայի շրջաններ Կատեգորիա:1923 հիմնադրված պետություններ և տարածքներ
Նամակներ աշխարհին
Նամակներ աշխարհին, լեհ հրապարակախոս, հակաֆաշիստ գործիչ, թարգմանիչ, գրող Բոգդան Գեմբարսկու ժողովածուն ամփոփում է նրա մի շարք հակաթուրքական հոդվածները՝ Հայոց արդար դատի պաշտպանությամբ։ Հանդես գալով 60-70-ական թվականներին, Գեմբարսկին մեծ կրքով դատապարտում է 1915 թվականի ցեղասպանությունը, աշխարհի անտարբերությունը հայ ժողովրդի բռնադատված ճակատագրի հանդեպ և բարոյա-իրավաբանական գործոններով ապացուցում, որ հայ ժողովրդի իրավունքները պետք է վերականգնվեն իր խլված հայրենիքի որոշակի սահմանների վրա ։
Ծանոթագրություններ
Կատեգորիա:1990 գրքեր Կատեգորիա:Գրական գործեր Հայոց ցեղասպանության մասին
Վիլեր Ագրոն Էգիզի
Վիլեր Ագրոն Էգիզի (Villers-Agron-Aiguizy), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում Շատո Տերին։
Համայնքի INSEE ծածկագիրն է 02809։
Տնտեսություն
2010 թվականին 60 մարդկանցից (15—64 տարեկան) 46-ը եղել են առավել ակտիվ տնտեսվարողներ, 14-ը եղել են համեմատաբար ոչ ակտիվ (ակտիվության ցուցանիշը կազմել է 76,7 %, 1999 թվականին եղել է 77,1 %)։ 46 ակտիվ քաղաքացիներից 42-ը աշխատել են տարբեր ձեռնարկություններում (26 տղամարդ և 16 կին), անաշխատունակների թիվը կազմել է 4 մարդ (1 տղամարդ և 3 կին)։ 14 ոչ ակտիվ մարդկանցից 4-ը եղել են կամ աշակերտ կամ էլ ուսանող, 3-ը եղել են թոշակառու, 7-ը եղել են ոչ ակտիվ այլ պատճառներով ։
Ցնդած պրոֆեսորը 2։ Քլամփների ընտանիքը
Արտաքին հղումներ
Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:2000 ֆիլմեր Կատեգորիա:Փիթեր Սիգալի ֆիլմեր Կատեգորիա:Ֆանտաստիկ ֆիլմեր գիտնականների մասին Կատեգորիա:Imagine Entertainment ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան սիքվել ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ
Սիմոնս Լորան
Սիմոնս Լորան (Laurent Simons,), բելգիա-հոլանդացի հրաշամանուկ։ Ունի լուսանկարչական հիշողություն և 145 ինտելեկտի գործակից։ 8 տարեկան հասակում ավարտել է միջնակարգ դպրոցը և դարձել Էյնդհովենի տեխնիկական համալսարանի ուսանող։ Սպասվում էր, որ նա պետք է ստանար բակալավրի դիպլոմ՝ դեռ 10 տարին չլրացած՝ այսպիսով դառնալով պատմության ամենաերիտասարդ բակալավրը ։ Երբ պարզվեց, որ դա անհնարին է, ծնողները որոշեցին ընդհատել  Լորանի ուսուցումը Էյնդհովենի համալսարանում  ։
Ընտանիք
Հայրը՝ Ալեքսանդր Սիմոնսը (Alexander Simons), բելգիացի է, մասնագիտությամբ ատամնաբույժ է, իսկ մայրը՝ Լիդիա Սիմոնսը (Lydia Simons), հոլանդուհի է։
Լորանի ծնողները թողել են աշխատանքը, որպեսզի նպաստեն իրենց որդու զարգացմանը ։
Կենսագրություն
Լորանը ծնվել է Բելգիայում։ Սկզբում նրան դաստիարակել են տատիկն ու պապիկը, մինչդեռ նրա ծնողները ապրում և աշխատում էին Նիդերլանդներում։ Սակայն հետո տեղափոխվել է Ամստերդամ՝ ծնողների մոտ։ Լորանը չորսից վեց տարեկան հասակում սովորել է տարրական դպրոցում։ 6 տարեկան հասակում ընդունվել է Ամստերդամի մասնավոր գիմնազիա, որտեղ ուսուցիչները նրա հետ պարապել են անահատական ծրագրով ։ Մաթեմատիկայի թեքումով վերջին երկու դասարանների ծրագիրը Լորանը անցել է Բրյուգգե քաղաքի գիմնազիայում ։ Միաժամանակ հաճախել է շնորհալի երեխաների համար ամառային դասընթացների այնպիսի ուսումնական հաստատություններում, ինչպիսիք են Սթենֆորդի համալսարանը և Ֆեյրֆիլդի համալսարանը (ԱՄՆ)՝ դառնալով պատմության մեջ այդ դասընթացների ամենաերիտասարդ այցելուն։ 8 տարեկան հասակում ստացել է միջնակարգ դպրոցի ավարտական դիպլոմ և ընդունվել է Էյնդհովենի տեխնիկական համալսարանի էլեկտրատեխնիկայի ֆակուլտետ։ Համալսարանի պրոֆեսորները նշել են Լորանի եզակի ընդունակությունները։ Դասախոսությունների դասընթացները յուրացնելու համար նախատեսված էր 2-3 ամիս, որի համար նրանից պահանջվել է ընդամենը մեկ շաբաթ։ Լորան ծրագրում էր ավարտել 3 տարվա համար նախատեսված ուսումնական ծրագիրը ընդամենը 10 ամսվա ընթացքում։ Նա նույնիսկ սկսել է աշխատել իր դիպլոմային նախագծի վրա, որը նվիրված է եղել նեյրոհամակարգչային ինտերֆեյսին։ Ակնկալվում էր, որ Լորանը բակլավարի դիպլոմ կստանա 2019 թվականի վերջին՝ 10 տարեկանը դեռ չլրացած։ Եթե դա տեղի ունենար, նա կդառնար պատմության մեջ ամենաերիտասարդ բակլավարը։ Սակայն դեկտեմբերին համալսարանի ղեկավարությունը հայտարարել էր, որ հնարավոր չէ ավարտել ուսումը պլանավորված ժամկետում։ Լորանի հուսախաբ ծնողները որոշել են դադարեցնել որդու ուսումը Էյնդհովենի համալսարանում ։ Պլանավորվում էր, որ Լորանը իր ուսումը շարունակելու է ամերիկյան կամ բրիտանական համալսարաններից մեկում։ Լորանն իր ապագան կապում էր մարդկային արհեստական օրգանների ստեղծման հետ։
Արտաքին հղումներ
Կատեգորիա:Հրաշամանուկներ
Նատալի Էմանուել
Կենսագրություն
Նատալի Էմանուելը ծնվել է 1989 թվականի մարտի 2-ին, Անգլիայի Էսսեքս կոմսության Սաութենդ-օն-Սի քաղաքում։ Նատալի Էմանուելի հայրը կիսով չափ սանտ լյուսիացի է, կիսով չափ անգլիացի, իսկ մայրը դոմինիկացի ։ Նա ունի նաև չամուսնացած քույրիկ՝ Լուիզան(Louise) : Նա երեքից տասնմեկ տարեկանում հաճախել է Վեսթկլիֆ-օն-սիի Սուրբ Հիլդայի անվան դպրոցը (St Hilda's School), իսկ տասներկու տարեկանից Վեստկլիֆի աղջիկների համար ավագ դպրոցում (Westcliff High School for Girls)։
Արտաքին հղումներ
Կատեգորիա:Անգլիացի դերասանուհիներ Կատեգորիա:Անգլիացի մոդելներ Կատեգորիա:Անգլիացի կինոդերասանուհիներ Կատեգորիա:21-րդ դարի անգլիացի դերասանուհիներ